**The Amazing Race 11**, også kjent som ***The Amazing Race: All-Stars***, er den 11. sesongen av den amerikanske realityserien The Amazing Race. The Amazing Race: All-Stars fulgte 11 lag, 10 lag fra tidligere sesonger og et kjærestepar som møttes mens de konkurrerte i samme sesong, i et kappløp rundt i verden.

Kjæresteparet Eric Sanchez og Danielle Turner, som konkurrerte på andre lag i sesong 9, vant denne sesongen av The Amazing Race. De ble også det første vinnerlaget til å kun vinne finaleetappen.

Produksjon
----------

Charles Deering Estate i Palmetto Bay, Florida, var startstreken for *The Amazing Race: All-Stars*. 
I november 2006, avslørte CBS at denne sesongen skulle bli en All-Stars-sesong, der lag fra tidligere sesonge, deltok for andre gang, og at den var under produksjon.

The Amazing Race 11 strakk seg over 72 000 km, gjennom ni land og seks kontinenter. Denne sesongen er den andre sesongen (etter den femte sesongen) til å besøke alle de befolkede kontinentene. Blant de ni landene som ble besøkt, ble Ecuador, Mosambik og Polen besøkt for første gang, i tillegg til stillehavsøyen Guam, som er et amerikansk territorium.

Denne sesongen var den siste sesongen til å ha Vikeplikt.

### Casting

Denne sesongens elleve lag ble valgt blant tidligere deltakere, som deltok i løpet av de ti første sesongene. Phil Keoghan la personlig inn en liste med 15 lag som han mente skulle få lov til å komme tilbake. Ti av dem som var på listen ble valgt. Det eneste laget som han ikke hadde valgt, var Eric & Danielle, som i deres sesong ikke reiste på samme lag. Keoghan sa, «Jeg hadde ikke tenkt på den kombinasjonen, som faktisk er en god en». Han la også til at produksjonslagets mål for sesongen «ikke var å velge de beste deltakerne», men «å velge de lagene som har fått mest oppmerksomhet gjennom de ti første sesongene». Til tross for «All-Stars»-tittelen, var det bare Uchenna & Joyce som tidligere hadde vunnet en sesong.

Den fullstendige listen over tilbakevendende deltakere (med plasseringen fra deres første sesong)

* **Fra sesong 1:**
	+ Joseph «Joe» Baldassare og Bill Bartek, livspartnere, 3.-plass
	+ Kevin O'Connor og Andrew «Drew» Feinberg, foreningsbrødre, 4.-plass
* **Fra sesong 2:**
	+ Oswald Mendez og Danny Jimenez, bestevenner, 4.-plass
* **Fra sesong 3:**
	+ John Vito Pietanza og Jill Aquilino, tidligere kjærester (kjærester i sesong 3), 5.-plass
	+ Teri og Ian Pollack, gift, 2.-plass
* **Fra sesong 5:**
	+ Charla Faddoul og Mirna Hindoyan, kusiner, 6.-plass
* **Fra sesong 7:**
	+ Uchenna og Joyce Agu, gift, 1.-plass
	+ Rob og Amber Mariano (før Brkich), nygift (forlovet i sesong 7), 2.-plass
* **Fra sesong 9:**
	+ Eric Sanchez og Danielle Turner, kjærester, 2.-plass og 8.-plass. I deres første sesong, var Eric og Danielle på to forskjellige lag; Eric reiste med hans venn Jeremy Ryan og Danielle sammen med hennes barndomsvenninne Danielle «Dani» Torchio.
* **Fra sesong 10:**
	+ David, Jr. og Mary Conley, gift, 6.-plass
	+ Dustin Seltzer (før Konzelman), Miss California 2005, og Kandice Pelletier, Miss New York 2005, bestevenninner og skjønnhetsdronninger, 4.-plass

Resultat
--------

Følgende lag deltok i kappløpet, med deres relasjon på det tidspunktet innspillingen foregikk, og oppgitt av CBS.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | 4 | 5 | 6 | 7 | 8+ | 9 | 10 | 11 | 12 | 13 |
| Eric & Danielle | Kjærester | 4 | 4 | 3 | 2 | 6 | 5 | 5 | 5+ | 3< | 4 | 3< | 2 | 1 | Eric 6, Danielle 6 |
| Dustin & Kandice | Skjønnhetsdronninger | 6 | 6 | 4 | 5 | 2 | 4 | 1 | 3^ | 1> | 2 | 1 | 1 | 2 | Dustin 5, Kandice 5 |
| Charla & Mirna | Kusiner | 8 | 8 | 8 | 7 | 1 | 1 | 4 | 4^ | 2 | 3 | 2 | 3 | 3 | Charla 6, Mirna 5 |
| Oswald & Danny | Bestevenner | 2 | 2 | 5 | 1 | 4 | 2 | 2 | 1ƒ~ | 4 | 1ƒ | 4> | 4 |  | Oswald 4, Danny 4 |
| Uchenna & Joyce | Gift | 7 | 5 | 2 | 6 | 7 | 3 | 3 | 1ƒ~ | 5 |  | Uchenna 3, Joyce 3 |
| Joe & Bill | Livspartnere | 5 | 3 | 7 | 4 | 5 | 6 | 6 | 6+ |  | Joe 2, Bill 4 |
| Teri & Ian | Gifte Foreldre | 3 | 7 | 6 | 3 | 3 | 7 |  | Teri 2, Ian 3 |
| Rob & Amber | Nygift | 1 | 1 | 1 | 8 |  | Rob 1, Amber 2 |
| David & Mary | Kullgruvearbeider og Kone | 9 | 9 | 9 |  | David 1, Mary 1 |
| Kevin & Drew | Livslange Venner | 10 | 10 |  | Kevin 1, Drew 0 |
| John Vito & Jill | Tidligere Kjærester | 11 |  | John Vito 0, Jill 0 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og ble "merket for eliminering"; hvis laget ikke kom på førsteplass i neste etappe, fikk de en 30-minutters tidsstraff.
* En grønn ƒ ved lagplassering indikerer at laget vant en Snarvei.
* En gul + ved etappenummer indikerer at det var et Veikryss i den etappen.
	+ Like fargesymboler (rosa +, olivengrønn ~ og cyan ^) indikerer at lagene samarbeidet under Veikrysset.
* En gul > ved lagplassering, indikerer at laget valgte å bruke Vikeplikten. En gul < indikerer at laget måtte vike.

Premier
-------

Premiene ble gitt til laget som kom på førsteplass i den etappen. Alle reisepremiene ble sponset av Travelocity.

* **Etappe 1** − Tur for to til Whistler, Canada
* **Etappe 2** − To terrengmotorsykler
* **Etappe 3** – Hver sine treningsapparater
* **Etappe 4** − Tur for to til Maui
* **Etappe 5** − Tur for to til Aruba
* **Etappe 6** – Hver sine katamaraner
* **Etappe 7** – Tur for to til Puerto Rico
* **Etappe 8** – Tur for to til St. Lucia. Selv om to lag kom på førsteplass i denne etappen, var det kun premie til ett lag. Oswald & Danny valgte å gi premien til Uchenna & Joyce.
* **Etappe 9** – Hver sine scootere
* **Etappe 10** – Tur for to til Hongkong under kinesiske nyttår
* **Etappe 11** – Hver sine vannscootere
* **Etappe 12** – Hver sine ATV-er
* **Etappe 13** – $1 000 000

Sammendrag
----------

### Etappe 1 (USA → Ecuador)

Reisekartet for The Amazing Race 11.
I Ecuador, besøkte lagene Cotopaxi nasjonalpark for sesongens første Veivalg og Pit-Stop.
* Palmetto Bay, Florida Floridas flagg, **USA** USAs flagg (Charles Deering Estate) (Startstreken)
* Miami (Miami internasjonale lufthavn) til Quito, **Ecuador** Ecuadors flagg (Mariscal Sucre internasjonale lufthavn)
* Quito (Plaza de San Francisco)
* Quito (Pims Restaurant) (Overnatting)
* Cotopaxi nasjonalpark (Hacienda Yanahurco) >Veivalg< Cowboy eller Finner
* Cotopaxi nasjonalpark (Mirador Cotopaxi) >Pit-Stop (Etappe 1)<

I sesongens første Veivalg, måtte lagene velge mellom *Wrangle It* (Cowboy) eller *Recover It* (Finner). I *Wrangle It*, måtte lagene hjelpe bøndene med å fange og stelle en villhest, hvis høver var så lange at den ikke kunne gå skikkelig. De måtte bruke tradisjonelt verktøy i arbeidet med høver og hale. Når de satt hesten fri, fikk de neste ledetråd. I *Recover It*, måtte et lagmedlem ta på seg en gammel uniform. Deretter måtte de finne tre objekter som manglet på den. En epålett, et sverd og en knapp. Når objektene var funnet, fikk de neste ledetråd.

**Tilleggsoppgave:**

* Ved Pim’s Restaurant, måtte lagene trekke et nummer som viste et av tre avgangstider neste morgen. Avgangstidene var kl. 07:00, 07.15 og 07:30. Neste morgen, måtte lagene, ved hjelp av kart de fikk utdelt, kjøre bil fra en parkeringsgarasje og 100 km til Yanahurco-farmen i Cotopaxi nasjonalpark.

### Etappe 2 (Ecuador → Chile)

I denne etappens Veivalg, besøkte lagene gruven Chuquicamata, der en av oppgavene involverte en dumper, lik den som er avbildet.
* Quito (Mariscal Sucre internasjonale lufthavn) til Santiago, **Chile** Chiles flagg (Comodoro Arturo Merino Benitez internasjonale lufthavn)
* Santiago (Codelco Hovedkvarter) >Veisperring< Hvem har et øye for detaljer?
* Santiago (Comodoro Arturo Merino Benitez internasjonale lufthavn) til Calama (El Loa lufthavn)
* Calama (Chuquicamata Kobbergruve) >Veivalg< Hånd eller Maskin
* San Pedro de Atacama (Valle de la Muerte eller Dødens Dal) >Pit-Stop (Etappe 2)<

I sesongens første Veisperring, måtte et lagmedlem gå til første etasje og se etter bokstaver i styrerommet. De måtte finne ut at bokstavene dannet navnet på ett av de ti stedene som var avbildet på veggen. Når de trodde de hadde svaret, måtte de vise det til vakten. Når de hadde funnet riktig sted, Chuquicamata, fikk de neste ledetråd. I denne etappens Veivalg, måtte lagene velge mellom *By Hand* (Hånd) eller *By Machine* (Maskin). I *By Hand*, måtte lagene velge et hjul på en dumper, som veide to tonn. Så måtte de skru bolter og skiver fast slik at hjulet satt. Når de var ferdig, fikk de neste ledetråd. I *By Machine*, måtte begge på laget kjøre en hjullaster for å frakte nok grus til å dekke en gul linje. Når den gule linjen var dekket, fikk de neste ledetråd.

### Etappe 3 (Chile)

Ved elven Petrohué i Vicente Pérez Rosales nasjonalpark, gjennomførte lagene denne etappens Veivalg.
* San Pedro de Atacama (Iglesia de San Pedro de Atacama)
* Calama (El Loa flyplass) til Puerto Montt (El Tepual lufthavn)
* Metri (Universidad de Los Lagos − Senter for akvakultur og havforskning) >Veisperring< Hvem tåler sleipe ting?
* Vicente Pérez Rosales nasjonalpark (Elven Petrohué − La Maquina) >Veivalg< Vertical Limit eller River Wild
* Vicente Pérez Rosales nasjonalpark (Playa Petrohué) >Pit-Stop (Etappe 3)<

I denne etappens Veisperring, måtte et lagmedlem velge en fisketank, hoppe oppi, fange og flytte alle de 80 flyndrene til en oppsamlingstank. Når de var ferdig, ville neste ledetråd vises på bunnen av tanken. I denne etappens Veivalg, måtte lagene velge mellom *Vertical Limit* eller *River Wild*. I *Vertical Limit*, måtte lagene gå 200 meter til en fjellvegg. Der måtte begge på laget klatre de 12 metrene opp. Begge fikk en halv ledetråd på toppen, som de måtte ta med ned. I *River Wild*, måtte lagene kjøre 3 km til elven Petrohué. Der måtte de velge en båt og en guide, deretter rafte i 4 km gjennom stryk som hadde grad 3 og 4. Når de var kommet i land, fikk de neste ledetråd.

### Etappe 4 (Chile → Argentina)

I denne etappen, dro lagene til Ushuaia, som er et av verdens mest sørligste byer.
* Puerto Montt (El Tepual lufthavn) til Punta Arenas (Carlos Ibanez Del Campo internasjonale lufthavn)
* Punta Arenas (Lord Lonsdales Skipsvrak) >Veivalg< Navigere eller Skilte
* Punta Arenas (Carlos Ibanez Del Campo internasjonale lufthavn) til Ushuaia, **Argentina** Argentinas flagg (Ushuaia internasjonale lufthavn)
* Ushuaia (Playa Larga)
* Ushuaia (Bahia Lapataia) til Isla Redonda (Postkontor) >Veisperring< Hvem er god til å ordne ting?
* Isla Redonda (Mastil de General Belgrano) >Pit-Stop (Etappe 4)<

I denne etappens Veivalg, måtte lagene velge mellom *Navigate It* (Navigere) eller *Sign It* (Skilte). I *Navigate It*, måtte lagene bruke et kart over Punta Arenas, for å komme seg til Plaza Munoz Gamero. Der ville en sjømann gi dem et kompass. De måtte fortsette mot sør, og finne Nautilus, et firma som driver med dypvannsberging. Der ville de få neste ledetråd. I *Sign It*, måtte lagene velge en stople og byggematerialer, og bære dem opp noen trapper. Ved hjelp av et kart som viste Magellans reise, måtte de finne ut at reisen startet, og sluttet, i Sevilla. De måtte så bygge et tradisjonelt skilt som viste de 14 anløpshavnene i riktig rekkefølge. Skiltet kunne vise feil retning, men navnet måtte skrives riktig. Når de var ferdig, fikk de neste ledetråd. I denne etappens Veisperring, måtte et lagmedlem prøve seg som postfunksjonær og sortere post. De måtte velge en postsekk, og lete gjennom 1 600 brev for å finne ett av to brev til sitt lag. Det de ikke visste, var at brevet var skrevet av noen av konkurrentene fra deres sesong. Når de hadde funnet brevet, måtte de lese det høyt til lagkameraten, for å få neste ledetråd.

**Tilleggsoppgaver:**

* Ved Carlos Ibanez Del Campo internasjonale lufthavn i Punta Arenas, måtte lagene skrive seg på ett av to charterfly til Ushuaia. Første flyet gikk kl. 08:00 og det andre 11:00.
* Ved Bahia Lapatia, måtte lagene ta båt til Isla Redonda, som gikk tre ganger i timen. Det var plass til to lag i hver båt, så lagene måtte trekke et nummer ved havnen.

### Etappe 5 (Argentina → Mosambik)

I Maputo, fant lagene racets femte pit-stop ved Fortaleza de Maputo.
* Ushuaia (Martial-breen)
* Ushuaia (Ushuaia internasjonale lufthavn) til Maputo, **Mosambik** Mosambiks flagg (Maputo internasjonale lufthavn)
* Bilene (Apopo Treningsbane) >Veisperring< Hvem lukter en rotte?
* Maputo (Praça dos Trabalhadores) >Veivalg< Pynte eller Bære
* Maputo (Fortaleza de Maputo) >Pit-Stop (Etappe 5)<

I denne etappens Veisperring, måtte et lagmedlem lede en rotte til en markør over en desarmert landmine. Når rotten avga signal, ville området bli inspisert av en minetekniker. Når markøren ble funnet, fikk de neste ledetråd. I denne etappens Veivalg, måtte lagene velge mellom *Pamper* (Pynte) eller *Porter* (Bære). I *Pamper*, måtte lagene finne en bod ved markedet Mercado Central. Der måtte de få folk til å betale dem for å lakke neglene sine. I Maputo er dette vanligvis gjort av menn. De måtte tjene 30 metacais, som tilsvarte 1 dollar, for å få neste ledetråd. I *Porter*, måtte lagene dra 3 km til Mercado Janet. Der måtte lagene fylle ti 20-kilossekker med kull. Så måtte de sy dem igjen, og bære en av sekkene til en adresse der de fikk neste ledetråd.

**Tilleggsoppgave:**

* Ved Martial-breen, måtte lagene bruke signalsøker for å finne neste ledetråd, som var begravd under snøen.

### Etappe 6 (Mosambik → Tanzania)

I Tanzania, dro lagene med dhow fra Dar-es-Salaam til Zanzibar.
* Maputo (Maputo internasjonale lufthavn) til Dar-es-Salaam, **Tanzania** Tanzanias flagg (Julius Nyerere internasjonale lufthavn)
* Dar-es-Salaam (Dar-es-Salaam Fergeterminal) til **Zanzibar** Zanzibars flagg
* Zanzibar (Kiosk) >Veivalg< Løs det eller Bær det
* Kikungwe (Masailandsby) >Veisperring< Hvem treffer målet?
* Zanzibar by (Stone Town − Det Gamle Fortet) >Pit-Stop (Etappe 6)<

I denne etappens Veivalg, måtte lagene velge mellom *Solve It* (Løs Det) eller *Schlep It* (Bær Det). I *Solve It*, måtte lagene dra til hotellet Beyt el Chai. Der måtte de sette sammen et puslespill av den lokale kunstformen Tinga Tinga. Når de hadde gjort ferdig puslespillet, fikk de neste ledetråd. I Bær det, måtte lagene dra til Kijangwani trelasthandel. Der måtte de ta en håndtralle og ha med to stokker på til sammen 45 kg. Så måtte de levere stokkene til et båtbyggeri 1,6 km unna. Når stokkene var levert, fikk de neste ledetråd. I denne etappens Veisperring, måtte et lagmedlem lære seg å jakte med et trevåpen. Den brukes av masai-stammen og kalles rungu. De måtte kaste den 20 meter og ødelegge en keramikkblink. Inne i keramikkblinken lå neste ledetråd.

**Tilleggsoppgaver:**

* Ved havnen i Dar-es-Salaam, måtte lagene trekke et nummer og borde en av fire dhower, som ville ta dem til Zanzibar.

### Etappe 7 (Tanzania → Polen)

I Warszawa, fant lagene pit-stop for denne etappen ved Łazienki-palasset.
* Zanzibar (Zanzibar internasjonale lufthavn) til Warszawa, **Polen** Polens flagg (Warszawa-Frederic Chopin lufthavn)
* Warszawa (Czapski-palasset) >Veivalg< Perfekt Tone eller Perfekt Vinkel
* Warszawa (Łazienki-parken − Statuen av Jan III Sobieski) >Veisperring< Ikke vist
* Warszawa (Łazienki-palasset) >Pit-Stop (Etappe 7)<

I denne etappens Veivalg, måtte lagene velge mellom *Perfect Pitch* (Perfekt Tone) eller *Perfect Angle* (Perfekt Vinkel). I *Perfect Pitch*, måtte lagene dra til Primaspalasset og velge ut et klaver. Så måtte de bruke utdelt utstyr til å stemme en av tangentene. Når pianisten hadde spilt et stykke av Chopin, og avgjort at pianoet var stemt, ville han gi dem neste ledetråd, i form av et noteark. I *Perfect Angle*, måtte lagene dra til Escada-butikken. Der måtte de hente en utstillingsdukke og bære den til Panoramik-laboratoriet. Der måtte de bruke et røntgenapparat til å finne et ledetråd i dukken. Dukken måtte ligge i en spesiell vinkel for å finne navnet på neste destinasjon.

### Etappe 8 (Polen)

Ved konsentrasjonsleiren Auschwitz-Birkenau, tente lagene lys for å hedre dem som mistet livet under Holocaust.
* Warszawa (Monumentet for Motstandsbevegelsen) til Oświęcim (Auschwitz-Birkenau)
* Kraków (Juliusz Slowacki-teateret) Veikryss >Snarvei< >Veivalg< Spise Opp eller Rull Ut
* Sułoszowa (Pieskowa Skała) >Veisperring< Hvem vil være en ridder i rustning? >Pit-Stop (Etappe 8)<

I sesongens eneste Veikryss, måtte hvert lag samarbeide med et annet lag for å fullføre neste oppgave, inkludert Snarveien. I sesongens første Snarvei, måtte lagene gå til markedsplassen. Der måtte de gå opp Branntårnet i Mariakirken og tårnet i rådhuset. Mens de gikk, måtte de telle antall trappetrinn i begge tårnene. Den totale antallet måtte de vise til en vakt. Var svaret riktig, vant de Snarveiledetråden. I denne etappens Veivalg, måtte lagene velge mellom *Eat It Up* (Spis Opp) eller *Roll It Out* (Bake Det). I *Eat It Up*, måtte lagene dra til det gamle markedet Zapraszamy Do Srodka. Ved hjelp av tradisjonelle metoder, måtte alle lage en 8 cm lang polsk kiełbasa-pølse. Når de var ferdige, fikk de servert en 2,5 meter lang pølse. Når hver person hadde spist 0,5 m pølse, fikk de neste ledetråd. I *Roll It Out*, måtte lagene dra til det gamle jødekvarteret i Kraków. Der måtte de finne fram til J. Mazurek-bakeriet. Ved bruk av tradisjonelle metoder, måtte de bake ut 20 bagels. Når de var ferdig, måtte de gå til fots til Klezmer-Hois og levere bagels til hovmesteren, som ville gi dem neste ledetråd. Etter Veivalget, var samarbeidet mellom lagene over. I denne etappens Veisperring, måtte et lagmedlem ta på seg en rustning. Så måtte de lede en hest gjennom skogen til slottsporten. Der måtte hesten leveres til en stallgutt. I slottsgården måtte de finne denne etappens pit-stop.

**Tilleggsoppgave:**

* Ved konsentrasjonsleiren Auschwitz-Birkenau, tente lagene lys på jernbaneskinnene for å hedre dem som mistet livet under Holocaust.

### Etappe 9 (Polen → Malaysia)

I Malaysia, besøkte lagene Batu Caves for å finne et ledetråd.
* Kraków (Johannes Paul II lufthavn Krakow-Balice) til Sepang, **Malaysia** Malaysias flagg (Kuala Lumpur internasjonale lufthavn)
* og  Kuala Lumpur til Gombak (Batu Caves)
* Kuala Lumpur (Kampung Baru-moskeen) >Vikeplikt< Dustin & Kandice viket Eric & Danielle >Veivalg< Kunstnerisk Uttrykk eller Søte Kaker
* Kuala Lumpur (Taman Sri Haramas – Avisbil) >Veisperring< Hvem er klar for en deltidsjobb?
* Kuala Lumpur (Carcosa Seri Negara) >Pit-Stop (Etappe 9)<

I denne etappens Veivalg, måtte lagene velge mellom *Artistic Expression* (Kunstnerisk Uttrykk) eller *Cookie Confection* (Søte Kaker). I *Artistic Expression*, måtte lagene gå til Dewan Lama. Der måtte de bruke den gamle batikk-teknikken og kopiere et av tre mønstre på et stykke tøy og farge det. Når arbeidet ble godkjent, fikk de neste ledetråd. I *Cookie Confection*, måtte lagene gå til Chow Kit Bomba og finne en merket bod. Der måtte de velge et bord og lete gjennom 600 esker med tradisjonelle kaker, ved å bite i dem, for å finne den ene kaken med svart lakrisfyll. Når de hadde funnet kaken, fikk de neste ledetråd. I denne etappens Veisperring, måtte et lagmedlem bidra til malaysisk gjenvinning. Først måtte de velge en sykkel med sidevogn og deretter måtte de lete etter folk som ville selge brukte aviser. Når de hadde en stabel som var like høy som åtte hender, fikk de neste ledetråd.

### Etappe 10 (Malaysia → Kina)

Lagene dro til Hongkong for å gjennomføre den tiende etappen av The Amazing Race 11.
* Sepang (Kuala Lumpur internasjonale lufthavn) til **Hongkong** Hongkongs flagg, **Kina** Kinas flagg (Hongkong internasjonale lufthavn)
* Tsim Sha Tsui (Hankow Road − Sun Wah Ki Vaskeri) >Snarvei< >Veivalg< Kung Fu-slåssing eller Tapt I Oversettelsen
* Kowloon til Hongkongøya med Star Ferry.
* Kennedy Town (tidl. Kennedy Town Politistasjon) >Veisperring< Hvem treffer målet?
* Causeway Bay (Victoria Park)
* Happy Valley (Happy Valley Hippodrom) >Pit-Stop (Etappe 10)<

I denne etappens Snarvei, måtte lagene dra til et filmsett ved tidligere Kai Tak lufthavn, der en høyhastighetsstunt ble filmet for en actionfilm. Der måtte lagene velge en bil med en profesjonell stuntkjører. Så måtte lagene gjennomføre et stuntkurs, som innebar skarpe svinger og bilvelt. Etter å ha fullført kurset, fikk laget Snarveiledetråden. I denne etappens Veivalg, måtte lagene velge mellom *Kung Fu Fighting* (Kung Fu-slåssing) eller *Lost In Translation* (Tapt i oversettelsen). I *Kung Fu Fighting*, måtte lagene dra 8 km til Tonkin Street og finne en tidligere politistasjon. Der måtte lagene klatre opp en 11-etasjer høy bambusstillas, og samtidig unngå en pågående kung fu-kamp mellom kung fu-eksperter. På toppen av stillaset fant lagene neste ledetråd. I *Lost In Translation*, måtte lagene dra 6,5 km til Kowloon-distriktet og finne Nga Tsin Wai Road. Der måtte lagene lete blant hundrevis av kinesisklignende skilt, etter et spesifikt skilt som var vist i bildet de fikk med i ledetråden. Når de hadde funnet butikken som hadde samme skilt som på bildet, ville eieren av butikken gi dem neste ledetråd. I denne etappens Veisperring, måtte et lagmedlem sparke ned dører og lete i rommene etter neste ledetråd.

**Tilleggsoppgave:**

* Ved Victoria Park, måtte lagene dra en modellbåt, med Travelocity-nissen på, over dammen, uten at nissen falt uti vannet.

### Etappe 11 (Kina)

I Macao, besøkte lagene Macao Tower, der de fant denne etappens Vikeplikt og Veisperring.
* Hongkong (Hongkong-Macao fergeterminal) til **Macao** Macaos flagg (Outer Harbour Fergeterminal)
* Macao (Macao Tower) >Vikeplikt< Oswald & Danny viket Eric & Danielle >Veisperring< Hoppe utfor fra Macao Tower.
* Macao (Lou Lim Ieoc-hagen) >Veivalg< Nudler eller Drage
* Taipa (Trilho da Taipa Pequena 2000-parken) >Pit-Stop (Etappe 11)<

I denne etappens Veisperring, måtte et lagmedlem først gå rundt hele utkikksplattformen på Macao Tower. Deretter måtte de strikkhoppe fra 233 meters høyde. Når de var nede på bakken, fikk de neste ledetråd. I denne etappens Veivalg, måtte lagene velge mellom *Noodle* (Nudler) eller *Dragon* (Drage). I *Noodle*, måtte lagene lage to bunter med nudler for å få neste ledetråd. I *Dragon*, måtte lagene velge en dragehode og tromme. Så måtte de bære dem gjennom Macaos gater til Nam Van-sjøen, der de måtte finne noen dragebåter. Når dragehodet var festet til båten det hørte til og coxen fikk trommen, fikk de neste ledetråd.

**Tilleggsoppgave:**

* Etter ankomst i Macao, måtte lagene finne en mann med rickshaw som ville gi dem neste ledetråd.
* Etter Veivalget, måtte lagene dra til Rua de Silva Mendes og finne en Mini Moke, og kjøre den til pit-stop.

### Etappe 12 (Kina → Guam)

Ved Andersen Air Force Base på Guam, gjennomførte lagene Veivalgsoppgaven, der en av oppgavene var å vaske et B-52 bombefly.
* Macao (Outer Harbour Fergeterminal) til Hongkong (Hongkong-Macao Fergeterminal)
* Hongkong (Hong Kong internasjonale lufthavn) til Tamuning, **Guam** Guams flagg (Antonio B. Won Pat internasjonale lufthavn)
* Yigo (Andersen Air Force Base) >Veivalg< Nødhjelpspakke eller Maskinstell
* Santa Rita (Orote-halvøya – USA Marinebase Guam) >Veisperring< Hvem vil lete høyt og lavt?
* Umatac (Fort Nuestra Señora de la Soledad) >Pit-Stop (Etappe 12)<

I denne etappens Veivalg, måtte lagene velge mellom *Care Package* (Nødhjelpspakke) eller *Engine Care* (Maskinstell). I *Care Package*, måtte lagene delta i flyvåpenets nødhjelpsprogram. De måtte velge en stasjon og pakke 250 kg med forsyninger til befolkningen på naboøyene. Når de hadde pakket 250 kg, måtte de gå om bord i et C-17 Globemaster. De ville få en unik opplevelse når de deltar på øvelse i luftslipp. Når de landet, fikk de neste ledetråd. Oppgaven var lite krevende fysisk, men øvelsen tok minst 30 minutter. I *Engine Care*, måtte lagene vaske ned et B-52 bombefly. De måtte velge en maskin med tilhørende deler på vingen, og rengjøre dem. Når offiseren var fornøyd med arbeidet, fikk de neste ledetråd. I denne etappens Veisperring, måtte et lagmedlem delta i en redningsøvelse. Ved hjelp av en håndholdt GPS, måtte de navigere i jungelen og finne en av fire offiserer. Offiseren ville så legge inn ekstra data på enheten, som ville lede lagene mot en landingsplass. Der måtte de tilkalle helikopter for å bli hentet ut, kaste ut en røykgranat for å signalisere posisjon og bli hentet opp for å bli returnert til det andre lagmedlemmet, der de fikk neste ledetråd.

### Etappe 13 (Guam → USA)

San Francisco var lagenes siste destinasjon i The Amazing Race 11.
* Tamuning (Antonio B. Won Pat internasjonale lufthavn) til Honolulu, Hawaii Hawaiis flagg, **USA** USAs flagg (Honolulu internasjonale lufthavn)
* Honolulu (Kamaka flyhangar)
* Lanai (Kamalapau Havn) >Veivalg< Under eller Over >Veisperring< Ikke vist
* Lanai (Shipwreck Beach)
* Honolulu (Honolulu internasjonale lufthavn) til Oakland, California Californias flagg (Oakland internasjonale lufthavn)
* San Francisco (Grateful Dead-huset) *(Ikke vist)*
* San Francisco (San Francisco Mint)
* San Francisco (San Francisco Botaniske Hage) >Pit-Stop (Etappe 13)<

I denne etappens Veivalg, måtte lagene velge mellom *Under* eller *Over*. I *Under*, måtte lagene dra med båt til en undersjøisk grotte og svømme under steinene. Der ventet neste ledetråd. I *Over*, måtte lagene dra med båt til en vik. Der måtte de padle på padlebrett til en bøye for å få tak i neste ledetråd.

**Tilleggsoppgaver:**

* Ved Kamaka Flyhangar, måtte lagene skrive seg på en av tre helikopterflygninger til Lanai, som gikk med ti minutters mellomrom.
* Ved Shipwreck Beach, måtte lagene gå 1,5 km langs stranden og velge en kajakk. Så måtte de padle ut til skipsvraket fra 2. verdenskrig, der neste ledetråd hang på en bøye.
* Ved San Francisco Mint, ble lagene testet i hvor godt de kjente hverandre. Først måtte et lagmedlem inn i lagets hvelv. Der måtte spørsmålene på veggen besvares. Svarene ble valgt fra en liste på veggen. Svarene utgjorde en firesifret kode. Nummeret måtte tastes inn på en safe, og en ledetråd lagt inn i safen. Når safen ble last, måtte de forlate hvelvet. Det andre lagmedlemmet fikk da 10 minutter til å svare på de samme spørsmålene. Lyktes de, åpnet safen, og de kunne dra med en gang. Mislyktes de, måtte de fortsette til de 10 minuttene var over, og en vakt ville gi dem neste ledetråd.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |